**ОТЧЕТ**

**за осъществената контролна дейност от РИОСВ-Пазарджик**

**за месец ноември 2023 г.**

През **м. ноември 2023 г.** експертите и специалистите на РИОСВ-Пазарджик извършиха **103** проверки в **91** обекта, от които **56** са планови и **47** извънредни. В рамките на осъществения контрол са дадени **37** предписания за отстраняване на констатирани несъответствия и предприемане на мерки. За периода са предприети действия по **9** сигнала.

През отчетния период експерти на РИОСВ-Пазарджик взеха участие в комисия по чл. 47, ал. 1 и 2 и във връзка с чл. 81б от Наредба № РД-2-20-5 за съдържанието, създаването и поддържането на КККР по писмо на началника на СГКК Пазарджик, в заседание на ТИС в Министерство на енергетиката и в заседание на областен координационен съвет за управление изпълнението на Национален план за действие за намаляване на риска от облъчване с радон 2023-2027 г.

**Административнонаказателна дейност**

През м. ноември 2023 г. са съставени два броя АУАН за констатирани административни нарушения по екологичното законодателство.

АУАН е съставен на физическо лице за нарушение по Закона за биологичното разнообразие.

АУАН е съставен на юридическо лице за нарушение на Закона за чистота на атмосферния въздух

През м. ноември 2023 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. ноември 2023 г. са в общ размер 2409.67 лева, от които няма наложени санкции по чл. 69 от ЗООС, 828.03 лева са от платени глоби /имуществени санкции по НП за нарушения на екологичното законодателство и влезли в сила НП/.

Събрани от НАП по наложени глоби и/или санкции по специалните закони –1581.64 лева, събрани за м. ноември 2023 г.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* проверка на постъпили предложения за обявяване на защитени дървета по реда на глава пета от Закон за биологичното разнообразие;
* участие в ежегодния мониторинг на дива коза на територията на Западни Родопи;
* участие в комисия по чл. 47, ал. 1 и 2 и във връзка с чл. 81б от Наредба № РД-2-20-5 за съдържанието, създаването и поддържането на КККР по писмо на началника на СГКК Пазарджик;
* участие в заседание на ТИС в Министерство на енергетиката за находище „Конаговски чал“ с концесионер „Еко Хидро 90“ ООД;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **44;**
* Проверки по Закон за водите - **12;**
* Проверки по прилагане на гл. 6 на ЗООС **- 8;**
* Комплексни проверки на дружества с КР - **3**;
* Комплексни проверки на дружества без КР - **7**;
* Проверки по прилагане разпоредбите на ЗЧАВ - **7;**
* Контрол по ЗБР и ЗТЗ - **16** ;
* Проверки по Закон за лечебните растения **- 3;**
* Проверки по ЗЗЗВВХВС **- 3;**

**Планови комплексни проверки на обекти без комплексно разрешително:**

* „Запринка Ибушева 92“ ЕООД, гр. Пазарджик - площадка за третиране на ОЧЦМ, ИУЕЕО, НУБА, хартиени, картонени и пластмасови опаковки и др. опасни и неопасни отпадъци – проверка по фактор „отпадъци“ и по екологична отговорност. Изпълняват се условията, поставени в документа по чл. 35 от ЗУО. На място не е представена собствена оценка за възможните случаи на непосредствена заплаха от екологични щети и на случаи на причинени екологични щети, съгласно чл. 3 от Наредба №1/29.10.2008 г. за вида на превантивните и оздравителни мерки в предвидените случаи от ЗОПОЕЩ и минималния размер на разходите за тяхното изпълнение. Във връзка с констатираното несъответствие с изискванията на ЗОПОЕЩ е дадено предписание да се представи собствена оценка в РИОСВ-Пазарджик. Предстои последващ контрол.
* „Яна“ АД - предприятие за производство на хавлиени изделия, гр. Панагюрище. Проверени компоненти и фактори на околната среда: „атмосферен въздух“, „води“ и „отпадъци“. При проверката не са констатирани нарушения или несъответствия с разпоредбите на екологичното законодателство.
* „Рьофикс“ ЕООД, гр. Септември – фабрика за производство на сухи строителни смеси. Проверка по компоненти „въздух“ и „води“ и фактор „химични вещества“. Не са установени несъответствия с нормативните изисквания на ЗЧАВ, ЗВ и ЗЗВВХВС.
* „Ирели“ ЕООД, гр. Пазарджик - фабрика за производство на детски играчки и на пелети. Проверка по компонент „въздух“ и фактор „отпадъци“. Установени са пропуски, водещи до отклонения от приложимите норми по компонент „въздух“. Дадено е предписание за извършване на СПИ на вредни вещества в отпадъчните газове, изпускани в атмосферния въздух от водогреен котел с номинална входяща топлинна мощност 2,3 MW и за представяне в РИОСВ на доклад за получените резултати, съгласно чл. 39 на Наредба № 6 от 1999 г., със срок на изпълнение, непопадащ в отчетния период.
* „Коловаг“ АД, гр. Септември - предприятие за производство и ремонт на вагони и колооси. Проверка по компоненти „въздух“ и „води“, при която са установени несъответствия с нормативните изисквания на ЗЧАВ. Дадени са 4 предписания със срок на изпълнение, непопадащ в отчетния период: за представяне на досиета на системите с отразени проверки за течове за оборудването, заредено с флуорсъдържащи парникови газове над 5,000 tCO2eq, за които се изискват проверки за течове, съгласно чл. 4, параграф 3 от Регламент (ЕС) №517/2014 на Европейския парламент и на Съвета за флуорсъдържащите се парникови газове; във връзка с установените промени да се подаде в РИОСВ-Пазаржик заявление за вписване на промяна в обстоятелствата на инсталацията, извършваща дейност по Приложение №1 от Наредба №7 от 2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации, за двете инсталации за нанасяне на покрития в цех „Производство на нови талиги“ и цех „Нови вагони“, хале 3; да се представи документация за утвърждаване на точки за вземане на проби/извадки по реда на глава трета от Наредба № 6 от 1999 г. за реда и начина за измерване на емисии, изпускани в атмосферния въздух от обекти с неподвижни изтоточници; да се извършат СПИ на емисии, изпускани в атмосферния въздух от всички неподвижни източници и получените резултати с доклад по чл. 39, ал. 2 от Наредба №6 от 1999 г. да се представят в РИОСВ-Пазарджик. Предстои последващ контрол.
* „Тити ойл“ ЕООД – фабрика за маслодобив, с. Мало Конаре, общ. Пазарджик. Проверка по компоненти „въздух“ и „води” и по фактор „отпадъци“. Във връзка с прилагане на нормативната уредба и констатирани несъответствия, на оператора са дадени 4 предписания - за постоянна ангажираност за недопускане на миризми извън границата на производствената площадка; за почистване на маслоуловителя и открития канал на разстояние 30 м. от точката на заустване; за откриване на процедура за издаване на разрешително за заустване на отпадъчни води по реда на чл. 46, ал. 1, т. 3 от Закон за водите; незабавно да се преустанови изгарянето на слънчогледова люспа. Извършен е последващ контрол, при който е установено, че операторът е преустановил изгарянето на слънчогледова люспа и за котела използва гориво пелети. Предстои проверка за изпълнението на останалите предписания.
* „Биоен-2015“ ООД - централа за производство на електро и топлоенергия чрез анаеробно разлагане на биомаса, СЖП и отпадъци, с. Капитан Димитриево, общ. Пещера. Проверка по компонент „въздух“, фактор „отпадъци“ и фактор „химични вещества“. Изпълняват се условията, поставени в издадения документ за дейности с отпадъци. Във връзка с изискванията на нормативните актове, свързани с фактор ''отпадъци'', операторът е допуснал пропуски, за което е дадено предписание да се представят в РИОСВ документи, свързани с управлението на отпадъците. Даденото предписание е изпълнено. По компонент „въздух“ и фактор „химични вещества“ не са констатирани нарушения и пропуски.

**Атмосферен въздух** – през м. ноември 2023 г. по ЗЧАВ и подзаконовите нормативни актове са извършени 7 проверки на 6 обекта – 2 планови и 5 извънредни. Дадени са 10 предписания. Експертите взеха участие в 6 комплексни проверки на обекти без издадено комплексно разрешително и в 2 проверки на оператори с издадено КР - спазват се поставените условия № 9 - емисии в атмосферата и № 12 – шум в издадените комплексни разрешителни.

За установено нарушение на Закона за чистотата на атмосферния въздух (ЗЧАВ) е съставен 1 АУАН на юридическо лице - за неорганизирано изпускане на емисии биогаз, следствие на възникнал пожар - на основаниечл. 35, ал. 1от ЗЧАВ, във връзка с чл. 11, ал. 1 от ЗЧАВ.

Във връзка със заповед № РД-868/30.10.20123 г. на министъра на ОСВ е взето участие в проверка на площадката на „Енерджи-2“ ООД, гр. Нова Загора. От извършената проверка на място е изготвен констативен протокол от експерти на РИОСВ-Стара Загора. За направените констатации е изготвен и изпратен в срок доклад до МОСВ.

**По ЗЧАВ и подзаконови нормативни актове:**

**Планови проверки**

Проверка на община Велинград във връзка с програма за подобряване качеството на атмосферния въздух. Община Велинград има актуализирана програма за намаляване нивата на замърсителите и достигане на утвърдените норми за вредни вещества за периода 2020-2025 г., приета с Решение № 211/19.09.2023 г. на ОбС-Велинград.

По Регламент № (ЕС) 517/2014 г. за флуорсъдържащите парникови газове е извършена проверка на търговски обект в гр. Велинград, при която се установи, че операторът на оборудването, заредено с флуорсъдържащи парникови газове, го експлоатира съобразно нормативните изисквания. Извършвани са проверки за течове по кратността, заложена в чл. 4, параграф 3 на Регламент № (ЕС) 517/2014 г. Няма установени течове от системите.

**Извънредни проверки –**

По сигнал за замърсяване с трици от производствената дейност на цех за производство на пелети в гр. Пазарджик се извърши проверка на място. Установи се, че в цех за производство на пелети и балиране на талаш на ул. „Димчо Дебелянов“ № 62 се извършва товарене в транспортно средство на бали с талаш. Не се извършва производствена дейност на пелети и балиране на талаш. В котела към инсталацията има остатъчно изгаряне на пелети. От изпускащото устройство излиза бял дим, без видими замърсители (трица). По данни на присъстващото лице – на 04.11.2023 г. (събота) е възникнала авария и е преустановена дейността на инсталацията. Установи се замърсяване с трици на покрива на производствената сграда около изпускащото устройство, както и в съседния имот. Дадено е предписание за почистване на замърсените участъци. При извършен последващ контрол се установи, че юридическото лице не извършва производствена дейност и е извършено почистване на замърсените участъци.

Във връзка с дадено предписание е извършена проверка на оризарна в с. Гелеменово, общ. Пазарджик, при която се установи, че от трите сушилни за арпа се експлоатират само две. Операторът е извършил собствени периодични измервания на емисии, изпускани в атмосферния въздух от неподвижните източници и получените резултати с доклад са представени в РИОСВ-Пазарджик.

Във връзка с дадено предписание е извършена проверка на оризарна в с. Ковачево, общ. Септември. Установи се, че операторът е преустановил монтажните дейности на новото оборудване в производственото помещение за зърно - арпа.

Във връзка с дадено предписание е извършена проверка на цех за производство на пелети в с. Дорково, общ. Ракитово при която се установи, че на производствената площадка съхранението на триците се извършва по начин, предотвратяващ замърсяване на компонентите на околната среда. Площадката е почистена и съхранението на суровината (трица) се извършва на определеното за целта място - под навес.

По сигнал за остра, задушлива миризма от „Биовет“ АД, гр. Пещера РИОСВ предприе следните незабавни действия: изиска информация от сигналоподателя за неговото местонахождение, уведоми за подадения сигнал специалист околна среда на община Пещера и изиска незабавна проверка. Такава е извършена незабавно от служител на община Пещера. Органолептично не са усетени миризми пред магазин „Лидл“ в гр. Пещера – мястото, посочено в сигнала.

**По Закона за защита от шума в околната среда (ЗЗШОС)**

Извършен е анализ на резултатите от доклад за извършени собствени периодични измервания на промишлен шум в околната среда. Не са установени превишавания на граничните стойности на еквивалентните нива на шум по границите на производствената площадка и в мястото на въздействие.

Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 7 изпускащи устройства на 6 производствени обекта в гр. Велинград, гр. Костандово, с. Варвара, общ. Септември, с. Огняново, общ. Пазарджик и с. Сестримо, общ. Белово, както и на две изпускащи устройства на РДБО Панагюрище. Анализът на резултатите показва, че са спазени емисионните норми.

Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. октомври 2023 г. Анализът на резултатите показва, че са спазени емисионните норми, определени в издаденото КР на оператора.

Извършено е ежеседмично следене на сайтове в интернет за реклама на хладилни агенти - вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

Извършено е вписване на две средни горивни инсталации на оператора „Каучук“ АД, гр. Пазарджик в регистъра на средните горивни инсталации и са издадени 2 удостоверения за регистрация по реда на чл. 9г, ал. 9 от ЗЧАВ.

Заверени са два дневника за състоянието на системата, съответстваща на Етап II на УБП.

Взето е участие в заседание на областен координационен съвет за управление изпълнението на Национален план за действие за намаляване на риска от облъчване с радон - 2023 - 2027 г.

Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. ноември са изготвени 4 становища и 2 други.

**Води** – през м. ноември от експертите в направлението са извършени 12 проверки на 12 обекта, от които 8 планови по Закон за водите и 4 извънредни. Експертите взеха участие в 3 комплексни проверки на обекти без КР и на обект с КР. Във връзка с постъпили ИП за провеждане на процедури по ОВОС и ЕО са изготвени 5 становища по компонент „Води“.

Извършените планови проверки по Заповед РД-1188/2022 г. на МОСВ са за провеждане на емисионен контрол. Взети са водни проби от „Ектрон“ АД, гр. Панагюрище и „Еко-ф“ЕАД, с. Карабунар, общ. Септември. За отстраняване на отклонения от технологичния режим на работа на съоръженията и предприемане на превантивни мерки са дадени 5 предписания. Предстои последващ контрол.

Извънредни проверки:

* По сигнал за наличие на мъртва риба в р. Луда Яна при с. Черногорово е сформиран екип от експерти на РИОСВ и БД ИБР. На 23.11. 2023 г. в 17.00 часа е извършен оглед на място, но поради липса на видимост проверката е отложена за 24.11.2023 г. Установено е наличие на единични бройки мъртви рибки - мряна и кефал. При мост с. Росен не е установено наличие на мъртви рибки. Проверена е инсталация за добив на електролитна мед в с. Цар Асен с оператор „ПМК“ АД. Не е констатирано изтичане на отпадъчни или дренажни води от инсталацията. По заявка на БД ИБР, РЛ Пазарджик извърши пробонабиране от водите на р. Луда Яна в 4-ри пункта.
* По дадено предписание на фабрика за производство на керамични маси в гр. Брацигово за почистване на хоризонтален утайник за площадкови води. Предписанието е изпълнено.
* По сигнал за заливане на земеделски земи под стената на х-ще Елшица. Извърши се проверка на място с представител на „Еко антрацит“ ЕАД – дружеството, стопанисващо хвостохранилище Елшица. Вероятната причина е обрастване с храстова растителност на дренажен канал за повърхностни и дренажни води на х-ще Елшица. Дадено е предписание за почистване на дренажния канал. Предстои проверка за изпълнението му.
* По дадено предписание на пъстървово стопанство на яз. „Тошков чарк“ за ревизия и почистване на септична яма за отпадъчни води. Предписанието е изпълнено.

**Почви –** презм. ноември експертът от направлението взе участие в две комплексни проверки на оператори с издадени КР - ,,Асарел Медет“ АД (инсталация за производство на електролитна мед) и „Панагюрска медна компания“ АД. Проверено е изпълнението на условие 13 ,,Опазване на почвите и подземните води от замърсяване“. Няма нарушения на разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през м. ноември експертите и специалистите от направление БРЗТЗ извършиха 19 проверки в 14 обекта, в т.ч. 12 планови, 7 извънредни и 15 обхода. Установени са 2 нарушения в подотдели 105 „б“ и 105 „и“ на резерват "Купена". Отсечени са букови дървета, дъбови и габърови издънки. Извършителите са неизвестни.

За констатирано нарушение на чл. 91, ал. 1 от ЗБР е съставен АУАН на физическо лице за притежаване на нерегистриран трофей от череп на мечка – вид, включен в Приложение А към чл. 3 от Регламент (ЕО) 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях. Съгласно чл. 90 от ЗБР на регистрация подлежат всички екземпляри от видовете гръбначни животни, съгласно приложения А и В от Регламента.

През отчетния период са извършени 5 планови, 1 извънредна проверка и 15 обхода в резервати „Купена“, „Беглика“ и „Мантарица“. В резерват „Купена“ са констатирани 2 нарушения – отсечени са букови дървета и дъбови и габърови издънки. В другите резервати не са установени нарушения от специалистите подвижна паркова охрана.

В рамките на два дни е проведен мониторинг на дива коза на територията на Западни Родопи, част от Националната система за мониторинг на биологичното разнообразие. Данните са попълнени във формуляри и изпратени към ИАОС за обобщаване на резултатите.

Извършени са три планови проверки на издадени позволителни за ползване на лечебни растения - на община Сърница, ДЛС „Борово“ и ДЛС „Алабак“. Не са установени нарушения.

След постъпили 4 предложения от Асоциацията на парковете в България за обявяване на вековни или забележителни дървета по реда на глава пета от ЗБР /ДВ, бр. 77/2022 г./, са извършени извънредни проверки. Установено е, че дървета от видовете летен дъб, ясен, чинар и бук имат качества на вековни/забележителни дървета. Предстои получаване на съгласие за обявяването им за защитени от собствениците на имотите, в които растат.

При извънредна проверка в ПИ с идентификатор 55155.25.18 по КККР на гр. Пазарджик след получен сигнал е установен незаконен добив на пясък от р. Марица. Предстои събиране на допълнителна информация за изясняване на обстоятелствата.

По писмо на РУ Велинград е направено замерване на координатите, описващи площта, на която има разположени отпадъци, попадаща в териториалния обхват на ТП ДЛС „Чепино“.

Извършена е проверка на място след получен сигнал за сеч на салкъм (Robinia pseudoacacia) и увреждане на местообитание в ЗЗ „Река Марица“ край с. Ковачево, общ. Септември. Сигналът е неоснователен. Извършена е сеч на салкъм, но тъй като видът е инвазивен, сечта му не е довела до увреждане на природни местообитания и местообитания на видове – предмет на опазване на ЗЗ „Река Марица“.

При планова проверка на зоологическата градина в гр. Пазарджик не са констатирани нарушения.

Изготвени са: 56 писма по реда на чл. 2, ал. 2 от *Наредбата за ОС,* 10 вътрешни становища, 4 Решения по ОС и др. писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, събрана информация за числеността на популацията на дива коза, обявяване на нови защитени обекти, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. ноември 2023 г. по ЗУО са извършени **44** проверки в **41** обекта, от които **14** са планови и **30** извънредни. Дадени са **17** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

**Планови проверки:**

Извършени са планови проверки във връзка с изпълнение задълженията на кмета на община Пазарджик по чл. 52, ал. 6 от ЗУО и на кмета на община Батак по чл. 19, ал. 3, т. 10 от ЗУО. Не са констатирани нарушения или несъответствия.

Участие в 3 проверки за изпълнение на условия от КР на РДНО-Пазарджик, „Асарел Медет“ АД и „ПМК“ АД. На площадките на РДНО-Пазарджик и „Асарел Медет“ АД не са констатирани несъответствия по ЗУО. На площадката на „ПМК“ АД се съхраняват отпадъци от цветни метали, получени от други юридически лица в предходни периоди, което не е разрешено в КР, за което е съставен АУАН в предходен период. Дадено е предписание за предаване на отпадъците на лица, притежаващи документ по чл. 35 ЗУО и се представят в РИОСВ-Пазарджик документи за предадените отпадъци. Предстои последващ контрол.

Извършена е планова проверка на площадка за съхраняване на отпадъци от хартия и картон в с. Главиница, общ. Пазарджик. Проверени са условията, поставени в документа по чл. 35 по ЗУО. Дадено е предписание да се предприемат действия за почистване на площадката от отпадъци. Предстои последващ контрол.

Извършени са планови проверки на площадки за третиране на ИУМПС, ИУЕЕО, ОЧЦМ и др. опасни и неопасни отпадъци в с. Говедаре, общ. Пазарджик и в с. Злокучене, общ. Септември. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО. На оператора в с. Говедаре е дадено предписание за представяне в РИОСВ на документи, изискващи се по НИУМПС, което е изпълнено. На площадката в с. Злокучене е извършена проверка и по писмо на МОСВ във връзка с текстилните отпадъци, при която е констатирано, че не са приемани и третирани текстилни отпадъци.

Извършена е планова проверка на предприятие за производство на мебели от дърво в гр. Ракитово. При проверката на място се установи, че ЕТ е преустановил дейност на площадката и тя е почистена от отпадъци.

Извършени са планови проверки на обекти за преработка на дървен материал и производство на пелети в с. Мало Конаре, общ. Пазарджик и за производство на пелети в гр. Велинград. Проверени са условията, поставени в документа по чл. 35 от ЗУО. Не се констатираха пропуски и нарушения на разпоредбите на ЗУО и подзаконовите нормативни актове.

Извършена е планова проверка на фирма производител на мелничарски продукти в гр. Септември. Дадени са предписания да се извърши класификация на отпадъците, които се образуват от дейността на дружеството и да се представят документи, доказващи платена продуктова такса опаковки. Предписанието за извършване на класификация на отпадъците е изпълнено, а на другото не е изтекъл срока.

При планов контрол на фирма – винопроизводител в с. Лесичово са дадени предписания да се представят в РИОСВ копия от месечни справки-декларации по приложение №15 от Наредба за продуктова такса и да се извърши регистрация в публичен регистър на лицата, които пускат на пазара опаковани стоки. Дадените предписания са изпълнени.

При планова проверка на фирма за производство на млечни продукти в гр. Батак са дадени 3 предписания - да се извърши класификация на отпадъците, които се формират от дейността на дружеството, да се направи регистрация в публичен регистър на лицата, които пускат на пазара опаковани стоки и да се представят в РИОСВ копия от документи за платена продуктова такса - договор, справки, платежни документи и др. Сроковете на дадените предписания не са изтекли.

При проверка на фирма, производител на сладкарски изделия в гр. Ветрен се установи, че дружеството е прекратило дейност.

**Извънредни проверки:**

Извършени са извънредни проверки на общините: Брацигово, Пазарджик, Велинград, Ракитово, Сърница, Лесичово, Стрелча, Пещера и Септември по писмо на МОСВ за въвеждане на система за разделно събиране и оползотворяване на текстилни отпадъци, генерирани от домакинствата. При проверките се констатира, че в общините: Пазарджик, Брацигово и Велинград е въведена такава система и на територията им са разположени контейнери за събиране на текстилни отпадъци. Във Велинград контейнерите са 3 броя, собственост на юридическо лице, с което общината има сключен договор за предаването им. При проверките в общините: Ракитово, Лесичово, Сърница и Септември се установи, че в тези общини няма въведена система за разделно събиране на текстилни отпадъци и няма данни за сключвани договори с юридически лица за тяхното предаване. Такива проверки са извършени и на територията на община Панагюрище, община Стрелча, РДНО-Пазарджик, РДБО-Панагюрище, „Грийнбърн“ ЕООД, площадки в гр. Пещера - инсталация за производство на енергия от отпадъци и биомаса и на площадка за третиране на отпадъци в с. Главиница, общ. Пазарджик. Констатирано е, че по инициатива на община Панагюрище е въведена система за разделно събиране на текстилни отпадъци, генерирани от населението. Представен е договор по чл. 8, ал. 1 ЗУО за предаване на събраните текстилни отпадъци с лице, притежаващо документ по чл. 35 от ЗУО. На РДНО-Пазарджик и РДБО-Панагюрище не са приемани и третирани текстилни отпадъци, а на площадката в с. Главиница - дружеството не е приемало текстилни отпадъци от 2017 г. и съоръжението за балиране на текстилни отпадъци е демонтирано. В община Стрелча е въведена система за разделно събиране на текстилни отпадъци, генерирани от домакинствата само в общинския център, където са разположени по 1 контейнер на 3 места, по предоставена схема от общината. Община Стрелча има сключен договор за предаване на събраните текстилни отпадъци с лице, притежаващо съответните документи за дейности с текстилни отпадъци. При проверката на площадка на „Грийнбърн“ ЕООД в гр. Пещера се установи, че дружеството притежава разрешение за дейности по третиране на текстилни отпадъци, издадено от директора на РИОСВ-Пазарджик. На площадката е разположена стационарна дробилка. Не се констатираха налични текстилни отпадъци на площадката. Последно такива са приемани на 09.01.2020 г. се вижда от запис в отчетна книга, водена на хартиен носител. Няма данни в НИСО за приемани след тази дата текстилни отпадъци. Съгласно записите в отчетна книга по оползотворяване в НИСО, третиране - раздробяване на текстилни отпадъци последно е извършено през м. март 2022 г. и са предадени на друга площадка на дружеството с издадено КР. От м. април 2022 г., до датата на проверката, не е извършвана дейност с текстилни отпадъци. Извършена е извънредна проверка на площадка за третиране на неопасни отпадъци на „Велпак 84“ ЕООД в гр. Велинград, във връзка с оползотворяване на текстилните отпадъци. При проверката на място се установи, че дружеството не извършва дейност от м. януари 2021 г. Площадката е почистена от отпадъци и няма данни за предаване на текстилни отпадъци и сключени договори с юридически лица, имащи право да ги приемат.

Извършени са три извънредни проверки на община Велинград по получен в МОСВ сигнал за замърсявания с отпадъци на територията на общината и за последващ контрол на дадени предписания на кмета на общината и на директора на ТП ДГС „Алабак“. При проверките се констатира, че до момента, на територията на община Велинград са почистени от отпадъци 13 терена – 4 в землището на гр. Велинград, 2 в землището на с. Всемирци, от които един в територия горска, 2 в землището на с. Драгиново, 2 по пътя за с. Магерово – територия горска, 1 в с. Грашево - територия горска, на 2 места по пътя за с. Юндола, територия горска. Предприето е действие за недопускане на нови замърсявания на 4 терена в територия горска. Извършено е почистване с техника на терен общинска - частна собственост в кв. „Анезица“ във Велинград. След механичната обработка са останали леки фракции БО, вкл. опаковки за ръчна оборка. Констатирани са нови замърсявания на два терена в с. Всемирци и на терен в землището на с. Света Петка. Проверени са нови 15 терена, замърсени с отпадъци – 4 в землището на гр. Велинград, 4 в землището на с. Драгиново, 4 в с. Магерово - територия горска, 1 в с. Св. Петка, 2 в с. Грашево - територия горска. Два от терените в с. Драгиново, един в с. Св. Петка и два в с. Магерово са почистени. На един от терените не се констатираха замърсявания с отпадъци, а струпани в частен имот близо 30 излезли от употреба гуми, предназначени за заграждането му, като укрепваща дига, в случай на преливане на реката. За констатираните замърсявания са дадени 3 предписания на кмета на община Велинград на основание чл. 19, ал. 3, т. 15 от ЗУО (да организира почистване на замърсените с отпадъци терени, да се довърши ръчно почистването на един от терените, като се приложат разпоредбите на чл. 55, ал.1 от ЗУО и отпадъците да се предадат на лице, което притежава документ по чл. 35 от ЗУО). Предписания за почистване на замърсени с отпадъци терени са дадени и на директора на сепарираща и компостираща инсталация и на директора на ТП ДГС „Алабак“. След изтичане на срока им ще бъде извършен последващ контрол.

Извършена е извънредна проверка на бензиностанция „Нис Петрол“ ЕООД, гр. Велинград във връзка с преустановено образуване на отпадъци и провеждане на процедура по чл. 21 от Наредба № 2 за класификация на отпадъците. Дружеството е преустановило дейността си и не са налични източници за образуване на отпадъци.

Извършена е извънредна проверка в гр. Септември на лице, вносител на гуми втора употреба, във връзка с писмо на ГПУ-Гоце Делчев за извършен внос на гуми. Дадено е предписание да се представи в РИОСВ-Пазарджик копие от документ за платена продуктова такса - гуми към ПУДООС. Срокът на даденото предписание не е изтекъл.

Извършена е извънредна проверка на предприятие за производство на мелничарски продукти в гр. Септември, във връзка с преустановено образуване на отпадъци и провеждане на процедура по чл. 21 от Наредба №2/2014 г. за класификация на отпадъците. Дружеството е преустановило образуването на отпадъци на обекта.

Участие в извънредна проверка на „Енерджи -2“ ООД, площадка гр. Нова Загора, енергийна централа за комбинирано производство на електрическа и топлинна енергия, използваща анаеробно разграждане на биомаса по компонент „въздух“ и фактор „отпадъци“. Проверката е по заповед на министъра на ОСВ с цел спазване условията на издадените административни актове в сферата на околната среда. Изготвен е и изпратен в МОСВ доклад от проверката.

**Последващ контрол –**

Извършен е последващ контрол на дадено предписание за отстраняване на отпадъци, образувани при СМР на стопанска постройка в м. "Сухата лъка" в землището на с. Грашево, общ. Велинград. Теренът е почистен.Осъществява се контрол по изпълнението на договора за СМР и управлението на отпадъците от директора на ТП ДЛС „Чепино“. Представен е договор, съгл. изискванията на чл. 8, ал. 1 от ЗУО с лице, което притежава документ по чл. 35 от ЗУО за предаване на строителните отпадъци и приемо-предавателни протоколи за предадените количества отпадъци.

Извършен е последващ контрол за изпълнение на дадено предписание на фабрика за маслодобив в с. Мало Конаре, общ. Пазарджик, за незабавно преустановяване изгарянето на образувания отпадък от дейността /слънчогледова люспа/ до издаване на необходимия документ за извършване на дейности по третиране на отпадъци, съгл. чл. 35 от ЗУО. Констатира се, че дружеството е преустановило изгарянето на слънчогледова люспа. В котела се използват букови пелети за гориво.

Извършен е последващ контрол на дадено предписание на община Пазарджик за почистване на замърсен с отпадъци терен в землището на с. Добровница. При проверката на място се установи, че теренът е почистен и не е допуснато последващо замърсяване.

Извършен е последващ контрол на РПМ и ОПМ на територията на с. Синитево, общ. Пазарджик във връзка с дадено предписание – да се предприемат мерки за почистване на констатирани замърсявания. Предписанието е изпълнено.

**ОХВ и контрол на риска –** през м. ноември в направлението са извършени 3 планови проверки и е взето участие в 2 комплексни проверки на оператори без КР и в 3 проверки на оператори с издадено КР.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 2 процедури по глава шеста от ЗООС за инвестиционни предложения, планове и програми.

Изготвени са: доклад от извършена комплексна проверка на обект без КР, информация за вида и местоположението на предприятията с нисък и висок рисков потенциал, попадащи в териториалния обхват на РИОСВ-Пазарджик и 2 доклада от извършени проверки по чл. 157а, ал. 2 от ЗООС на предприятия с нисък рисков потенциал.

Във връзка с годишния план за контрол са извършени три планови проверки на предприятия с висок и нисък рисков потенциал по ЗЗВВХВС - на цех за производство на диамантени инструмени и на цех за металообработване в гр. Панагюрище и на цех за производство на течност за чистачки и течност за почистване на ръце на спиртна основа в гр. Пещера. Проверено е съхранението на употребяваните химикали. Проверени са документи, изискващи се по регламент, закон и подзаконов нормативен акт. При проверките на място е установено, че са спазени условията за съхранение, посочени в информационните листове за безопасност (ИЛБ) на съответните вещества и смеси, както и общите и организационни изисквания за съхранение по Наредбата за реда и начина за съхранение на опасни химични вещества и смеси. Операторите поддържат актуални ИЛБ и информация, удостоверяваща изпълнението на съответните изискванията за потребителите по веригата на доставки по Регламент (ЕО) 1907/2006 (REACH). Не са установени нарушения.

**КР и екологична отговорност –** през м. ноември са извършени три планови проверки на оператори с издадено комплексно разрешително:

- Община Пазарджик - за Регионално депо за неопасни отпадъци за регион Пазарджик, клетка 1. Планова проверка в рамките на два дни за изпълнение на условията в КР № 509-Н0/2015г., актуализирано с Решение № 509-Н0-И0-А1/2021 г. Във връзка с възникнали аварийни ситуации – самозапалване в тялото на депото, на оператора е дадено предписание за предприемане на допълнителни технически и организационни мерки с цел недопускане/ограничаване до минимум възможността от самозапалване на депонийния газ от тялото на клетка 1.

- „Асарел Медет” АД, гр. Панагюрище - за инсталация за производство на електролитна мед. Планова проверка за изпълнение на условията в комплексно разрешително № 404-Н0-И0-А5/2018 г. В рамките на проверката не са констатирани несъответствия с условията на действащото КР и нормативната уредба по околна среда и на оператора не са давани предписания.

- „Панагюрска медна компания” АД, гр. София, площадка с. Цар Асен. Планова проверка за изпълнение на условията в КР № 117/2006 г., изменено с Решение № 117-Н0-И1-А0-ТГ1/2013 г. В рамките на проверката са установени следните несъответствия с условията на КР: неправилно съхранение на сярната киселина – установено е, че съхранението на сярната киселина не отговаря на условията за съхранение, посочени в информационния лист за безопасност. На площадката се извършва съхраняване на отпадък (дейност, обозначена с код R13), за който този вид дейност не е разрешена в условията на КР. С цел привеждане в съответствие с условията на КР, на оператора са дадени две предписния. Предстои последващ контрол.

Изготвени са: уведомителни писма и заповеди до оператори и БД ИБР за предстоящи комплексни проверки, списъци от завършили проверки, информация и бележки относно представена Методика за оценка на риска за обекти с производствена дейност, уведомително писмо до РЗПАБ-Пазарджик във връзка с констатирано неправилно съхранение на сярна киселина на площадката на „Панагюрска медна компания“ АД, площадка с. Цар Асен.

**Екологична отговорност –** през м. ноември експертът взе участие в комплексна планова проверка на оператор без КР – „Запринка Ибушева“ ЕООД, гр. Пазарджик. Във връзка с прилагане на законодателството в областта на Екологична отговорност, на дружеството е дадено едно предписание.

**ОВОС и ЕО –** през отчетния период от експертите на направление ОВОС и ЕО са извършени 8 планови проверки по документи на поставени условия и мерки в 1 решение по ОВОС, на поставени условия в 3 Решения за преценяване на необходимостта от извършване на ОВОС и 4 проверки относно давността на издадени Решения за преценяване на необходимостта от извършване на ОВОС. При проверките е установено, че към момента:

* ИП, за което е издадено Решение по ОВОС № 1-1/2023 г. е на етап рекултивация и поставените условия и мерки в решението се спазват.
* поставеното условие в решение № ПК-07-ПР/2020 г. за преценяване на необходимостта от извършване на ОВОС е изпълнено.
* За ИП, за което е издадено решение № ПК-14-ПР/2021 г. за преценяване на необходимостта от извършване на ОВОС има сключен концесионен договор, но все още няма одобрен цялостен работен проект - не е стартирала експлоатация.
* За ИП, за което е издадено решение № ПК-06-ПР/2021 г. за преценяване на необходимостта от извършване на ОВОС има сключен концесионен договор, съгласуван е цялостен работен проект и е одобрен план за управление на минните отпадъци, но не са започнали действия по откривно-подготвителни работи и експлоатация на находището.
* Издадените 3 решения № ПК-22-ПР/2016 г., № ПК-27-ПР/2016 и № ПК-60-ПР/2016 г. за преценяване на необходимостта от извършване на ОВОС са изгубили давност, а решение № ПК-21-ПР/2016 г. за преценяване на необходимостта от извършване на ОВОС е в сила, т.к. обектът е въведен в експлоатация.

В рамките на осъществения контрол няма дадени предписания и не са констатирани административни нарушения.

През м. ноември 2023 г. в РИОСВ-Пазарджик постъпиха 60 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 25 преписки за ИП и 8 преписки за планове и програми, съгл. Приложение 1 и 2 на ЗООС. 10 приключиха с краен акт - 5 решения за преценяване на необходимостта от извършване на ОВОС с характер „да не се извършва ОВОС и 5 решения за прекратяване на процедури по ОВОС. Изготвени са 6 указания за следващи действия за провеждане на процедурите по реда на глава шеста от ЗООС, а 17 преписки, от които 9 във връзка с процедура по преценяване на ОВОС и 8 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 55 писма (в т.ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. ноември, в резултат на упражнен контрол и дадени предписания от експерти на РИОСВ-Пазарджик, са почистени от отпадъци 13 терена в община Велинград - 4 в землището на гр. Велинград, 2 в землището на с. Всемирци (1 в територия горска), 2 в землището на с. Драгиново, 2 по пътя за с. Магерово (територия горска), 1 в с. Грашево (територия горска) и на 2 места по пътя за с. Юндола (територия горска). Предприето е действие за недопускане на нови замърсявания на 4 терена в територия горска. Извършено е почистване с техника на терен общинска - частна собственост в кв. „Анезица“ във Велинград.

Почистени са отпадъци, образувани при СМР на стопанска постройка в м. "Сухата лъка" в землището на с. Грашево, общ. Велинград, от терен в землището на с. Добровница, общ. Пазарджик и по РПМ и ОПМ на територията на с. Синитево, общ. Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. ноември са* *постановени*: 5 решения за преценяване на необходимостта от извършване на ОВОС с характер „да не се извършва ОВОС“, 5 решения за прекратяване на процедура по ОВОС и 4 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 73, ал. 4 от ЗУО, 1 решение за прекратяване на действието на издаденото разрешение за дейности с отпадъци на основание чл. 72, ал. 3, т. 2 от ЗУО, 1 РД за извършване на дейности по транспортиране на отпадъци на основание чл. 78, ал.10 от ЗУО, 1 РД за извършване на дейности по третиране на отпадъци на основание чл. 79, ал. 1 от ЗУО, 8 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 2 становища за върнати работни листове за класификация на отпадъци, 1 становище за отхвърлени работни листове за класификация на отпадъци и 3 становища до РЗИ-Пазарджик за унищожаване на негодни за употреба лекарства и лекарствени продукти с изтекъл срок на годност.

**Обществеността –** през м. ноември 2023 г. РИОСВ-Пазарджик отговори на три заявления за достъп до обществена информация, подадени от две физически и едно юридическо лице. Заявителите получиха пълен достъп до исканата информация.